open-index/open-wikipedia-markdown huggingface dataset:
మహారాష్ట్ర క్రికెట్ అసోసియేషన్ స్టేడియం

**మహారాష్ట్ర క్రికెట్ అసోసియేషన్ స్టేడియం** (పాత పేరు : సుబ్రతా రాయ్ సహారా స్టేడియం) పూణే నగరానికి సమీపంలో ఉన్న క్రికెట్ స్టేడియం. పూణేకి వాయవ్యంగా 28 కి.మీ దూరంలో గహుంజే గ్రామానికి సమీపంలో ముంబై-పూణే ఎక్స్‌ప్రెస్‌వే వైపున 2012 ఏప్రిల్‌లో దీన్ని నిర్మించారు. ఇది మహారాష్ట్ర క్రికెట్ అసోసియేషన్ యాజమాన్యంలో, నిర్వహణలో ఉంది. ఇది మహారాష్ట్ర క్రికెట్ జట్టు, మహారాష్ట్ర మహిళా క్రికెట్ జట్టులకు హోమ్ గ్రౌండ్, మహారాష్ట్ర క్రికెట్ అసోసియేషన్ (MCA) ప్రధాన కార్యాలయం. దీని సామర్థ్యం 37,406.ఈ గ్రౌండ్‌లోని ఆడిటోరియంలో ఏ సీటు నుంచి చూసినా మైదానం మొత్తం కనిపించేలా డిజైన్ చేశారు. మైదానంలో ఇసుక నేలను వేసి గడ్డి వేయటం వలన ఎంత వర్షం కురిసినా నిమిషాల వ్యవధిలోనే నీరు ఇంకిపోయి మళ్లీ త్వరగా ఆడేందుకు రంగం సిద్ధమవుతుంది. రాత్రిపూట పోటీలను నిర్వహించడానికి ఇక్కడ ఫ్లడ్‌లైట్లను అమర్చారు.

## చరిత్ర
పుణెలోని **[[నెహ్రూ స్టేడియం]]**లో మ్యాచ్‌ల టిక్కెట్ల పంపిణీపై పుణె మున్సిపల్ కార్పొరేషన్, మహారాష్ట్ర క్రికెట్ అసోసియేషన్ మధ్య వివాదం ఏర్పడింది. భారతదేశంలో ఇండియన్ ప్రీమియర్ లీగ్‌కు పెరుగుతున్న ప్రజాదరణను పరిగణనలోకి తీసుకుని, క్రికెట్ అసోసియేషన్ కొత్త స్టేడియాన్ని నిర్మించాలని నిర్ణయించింది. ఈ స్టేడియం కోసం ముంబై-పూణే ఎక్స్‌ప్రెస్‌వే వెంబడి పూణే వెలుపల గహుంజే గ్రామానికి సమీపంలో ఉన్న స్థలాన్ని ఎంపిక చేశారు. స్టేడియం నిర్మాణ వ్యయం ₹ 150 కోట్లు. నిర్మాణంలో చాలా భాగం పూర్తయింది, అయితే చివరి దశ నిర్మాణం ఇంకా పూర్తి కాలేదు. ఈ అరేనాను బ్రిటిష్ ఆర్కిటెక్ట్ సర్ మైఖేల్ హాప్కిన్స్ రూపొందించారు. 2001 ఏప్రిల్ 1 న అప్పటి ఐ.సి.సి అధ్యక్షుడు, కేంద్ర వ్యవసాయ శాఖ మంత్రి శరద్ పవార్ కొత్త స్టేడియాన్ని ప్రారంభించారు. సుబ్రతా రాయ్ యొక్క సహారా ఇండియా పరివార్ 2013 లో ఈ స్టేడియం పేరు హక్కులు కొనుగోలు చేసింది. స్టేడియానికి సుబ్రతా రాయ్ సహారా స్టేడియం అని పేరు పెట్టారు. ఐపీఎల్‌లో సహారా పూణే వారియర్స్ జట్టుకు ఇది హోమ్‌ గ్రౌండ్‌.

2013లో పూణె వారియర్స్ జట్టుపై నిషేధం విధించడంతో పాటు సహారా పరివార్ ఆర్థిక సంక్షోభంలో కూరుకుపోవడంతో ఈ స్టేడియం వినియోగం తగ్గింది. సహారా నుండి అంగీకరించిన రెమ్యునరేషన్ రాకపోవడంతో, అసోసియేషన్ ఈ స్టేడియాన్ని మళ్లీ మహారాష్ట్ర క్రికెట్ అసోసియేషన్ స్టేడియంగా పేరు మార్చింది.

2015 ఇండియన్ ప్రీమియర్ లీగ్‌లో కింగ్స్ ఎలెవన్ పంజాబ్ జట్టు ఆడిన కొన్ని మ్యాచ్‌లు ఇక్కడ జరిగాయి..మహిళల టీ20 ఛాలెంజ్ 2022 ఇక్కడ జరిగాయి. మహారాష్ట్ర ప్రీమియర్ లీగ్ (MPL) ప్రారంభ సీజన్‌ ఇక్కడే జరిగింది. ఈ లీగ్‌ను మహారాష్ట్ర క్రికెట్ అసోసియేషన్ నిర్వహిస్తుంది, ఇందులో 6 జట్లు ఉన్నాయి.

## అంతర్జాతీయ క్రికెట్
2012–13 సీజన్‌లో ఇంగ్లండ్‌ భారతదేశంలో పర్యటించినపుడు జరిగిన ట్వంటీ 20, ఇక్కడ జరిగిన మొదటి అంతర్జాతీయ ఆట. అప్పటి నుంచి అనేక అంతర్జాతీయ మ్యాచ్‌లకు ఈ స్టేడియం వేదికగా నిలిచింది. మొదటి వన్డే ఇంటర్నేషనల్ భారత ఆస్ట్రేలియాల మధ్య 2013 అక్టోబరులో జరిగింది. ఈ స్టేడియంలో మొదటి టెస్ట్ మ్యాచ్, భారత ఆస్ట్రేలియాల మధ్య 2017 ఫిబ్రవరిలో జరిగింది.

2023 క్రికెట్ ప్రపంచ కప్ ప్రపంచ కప్‌లో 5 ఆటలకు ఆతిథ్యం ఇవ్వడానికి మహారాష్ట్ర క్రికెట్ అసోసియేషన్ స్టేడియాన్ని ఎంపిక చేసారు.

## మూలాలు

వర్గం:భారతదేశం లోని క్రికెట్ మైదానాలు
వర్గం:క్రికెట్ ప్రపంచ కప్ మైదానాలు
ఆరతీ వైద్య

**ఆరతీ వైద్య** (జననం 1970 జూలై 2) ఒక భారత మాజీ క్రికెటర్. ఆమె ఎడమచేతి వాటం బ్యాటర్. ఆమె 1995 నుంచి 1999 మధ్య భారతదేశం తరపున మూడు టెస్ట్ మ్యాచ్ లు, ఆరు ఒకరోజు అంతర్జాతీయ క్రికెట్ మ్యాచ్ లు ఆడింది. ఆమె మహారాష్ట్ర రైల్వేస్, ముంబై తరఫున దేశవాళీ క్రికెట్ ఆడింది.

దేశవాళీ క్రికెట్ లీగ్‌లో మ్యాచ్ నిర్ణేత (రిఫరీ)గా వ్యవహరించి, భారత్‌లో మ్యాచ్‌ రిఫరీగా బాధ్యతలు చేపట్టిన తొలి మహిళగా రికార్డు సృష్టించింది. ఆమె T20 ముంబై లీగ్ మొదటి ఎడిషన్‌లో ఒక మ్యాచ్‌కు న్యాయనిర్ణేతగా వ్యవహరించింది. వాంఖడే స్టేడియంలో నమో బాంద్రా బ్లాస్టర్స్, సోబో సూపర్‌సోనిక్స్ మధ్య జరిగిన మ్యాచ్‌లో ఆమె మ్యాచ్ రిఫరీగా వ్యవహరించింది. ఆమె ఇదివరలో మాజీ ముంబై అండర్-19కి జట్టు ఎంపికలో అధికారిగా పనిచేసింది. ఆమె BCCI నిర్వహించే మహిళల అంతర్జాతీయ మ్యాచ్‌లు, సమూహ ఆటలలో కూడా అధికారికంగా పనిచేసింది.

జాతీయ స్థాయిలో ఎంపిక చేసే అధికారి (సెలెక్టర్) పదవికి ఐదుగురు సభ్యుల ప్యానెల్‌లో ఒకరిగా 3 సంవత్సరాల పాటు ఆరతీ నియమింపబడింది. ఈ ప్యానెల్‌కు మాజీ స్పిన్నర్ నీతూ డేవిడ్ నేతృత్వం వహించారు. ఇతర సెలెక్టర్లుగా రేణు మార్గ్రేట్, మిథు ముఖర్జీ, వి.కల్పన పనిచేసారు.

## సూచనలు

## బాహ్య లింకులు

* 
* Arati Vaidya at CricketArchive (subscription required)

వర్గం:భారతీయ మహిళా క్రికెట్ క్రీడాకారులు
వర్గం:1970 జననాలు
వర్గం:జీవిస్తున్న ప్రజలు
వర్గం:మహారాష్ట్ర క్రికెట్ క్రీడాకారులు
నీలిమా జోగలేకర్

**నీలిమా జోగలేకర్** (జననం 19611 జూలై) ఒక భారతీయ క్రికెట్ క్రీడాకారిణి . ఆమె జట్టుకు వికెట్ కీపర్, మిడిల్ ఆర్డర్ బ్యాట్స్‌మెన్ గా రాణించింది. ఆమె మహిళల దేశవాళీ క్రికెట్‌లో మహారాష్ట్ర తరుపున ప్రాతినిధ్యం వహించింది.1978 మహిళల క్రికెట్ ప్రపంచ కప్‌లో ఆమె మొదటి పేరు నీలిమా బార్వే అనే పేరుతో మొదటగా అంతర్జాతీయక్రికెట్ ఆటలలో అరంగేట్రం చేసింది 

## జీవిత గమనంలో
నీలిమా జోగలేకర్ 6 టెస్ట్ క్రికెట్లలో, 20 ఒకరోజు అంతర్జాతీయ క్రికెట్ ఆటలలో ఏడేళ్ల పాటు నాలుగు అంతర్జాతీయ వరుస ఆటలలో ఆడింది. ఆమె దిగువ వివరించిన వరుస ఆటలలో ఆడింది:

* 1978 మహిళల క్రికెట్ ప్రపంచ కప్ (1 ఒడిఐ)
* 1982 మహిళల క్రికెట్ ప్రపంచ కప్ (12 ఒడిఐలు)
* 1983/84 భారతదేశంలో ఆస్ట్రేలియా మహిళలు (4 ఒడిఐలు, 4 టెస్ట్ మ్యాచ్‌లు)
* 1984/85 భారతదేశంలో న్యూజిలాండ్ మహిళలు (3 ఒడిఐలు, 2 టెస్ట్ మ్యాచ్‌లు)

డయానా ఎడుల్జీ తరపున నిలబెట్టినప్పుడు నీలిమా జోగలేకర్ ఒక టెస్ట్ మ్యాచ్‌లో (న్యూజిలాండ్‌పై) భారతదేశం తరుపున ఆజట్టుకు నాయకురాలుగా వ్యవహరించింది. 2016లో గ్రీన్ పార్క్ స్టేడియంలో న్యూజిలాండ్‌తో భారత్ తన 500వ టెస్టు ఆడుతున్న సందర్భంగా జోగలేకర్‌ను బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా సత్కరించింది.గౌరవించబడే ఇతర మహిళల శీర్షికలలో డయానా ఎడుల్జీ, ప్రోమిలా రావు, శాంత రంగస్వామి ఉన్నారు .

## మూలాలు



## వెలుపలి లంకెలు

వర్గం:వికెట్ కీపర్లు
వర్గం:మహారాష్ట్ర మహిళా క్రీడాకారులు
వర్గం:భారతీయ మహిళా క్రికెట్ క్రీడాకారులు
వర్గం:1961 జననాలు
వర్గం:జీవిస్తున్న ప్రజలు
ఉమ్రాన్ మాలిక్

**ఉమ్రాన్ మాలిక్** జమ్మూ కాశ్మీర్ కు చెందిన అంతర్జాతీయ క్రికెట్ ఆటగాడు. పరిమిత ఓవర్ల క్రికెట్‌లో భారత క్రికెట్ జట్టుకు కుడిచేతి ఫాస్ట్ బౌలర్‌గా ఆడుతున్నాడు. 2022 జూన్ లో ఐర్లాండ్‌పై భారతదేశం తరపున అరంగేట్రం చేశాడు. ఇండియన్ ప్రీమియర్ లీగ్‌లో సన్‌రైజర్స్ హైదరాబాద్, దేశవాళీ క్రికెట్‌లో జమ్మూ- కాశ్మీర్ తరఫున ఆడతాడు.

## జననం
మాలిక్ 1999, నవంబరు 22న పండ్ల విక్రయదారుడు అబ్దుల్ రషీద్ - సీమా బేగం దంపతులకు జమ్మూ నగరంలోని గుజ్జర్ నగర్ ప్రాంతంలో జన్మించాడు.

## క్రికెట్ రంగం
2021 ఏప్రిల్ లో సన్‌రైజర్స్ హైదరాబాద్ తరపున ఆడుతున్న 2021 ఇండియన్ ప్రీమియర్ లీగ్ కోసం మాలిక్ ముగ్గురు నెట్ బౌలర్‌లలో ఒకరిగా ఎంపికయ్యాడు. 2021 అక్టోబరు 3న 2021 ఇండియన్ ప్రీమియర్ లీగ్ 49వ మ్యాచ్ సందర్భంగా కోల్‌కతా నైట్ రైడర్స్‌తో జరిగిన మ్యాచ్ తో అరంగేట్రం చేశాడు. సన్‌రైజర్స్ హైదరాబాద్, రాయల్ ఛాలెంజర్స్ బెంగళూరు మధ్య జరిగిన మ్యాచ్‌లో అతను 150 కిమీ కంటే ఎక్కువ వేగంతో వరుసగా ఐదు బంతులు బౌలింగ్ చేయడం ద్వారా అందరి దృష్టిని ఆకర్షించాడు. తన ఫాస్ట్ బౌలింగ్ తో 2021 ఐసీసీ పురుషుల టీ20 ప్రపంచ కప్ కోసం భారత జట్టుకు నెట్ బౌలర్‌గా ఎంపికయ్యాడు. 2021, నవంబరు 23న తన ఫస్ట్-క్లాస్ అరంగేట్రం, భారతదేశం ఎ తరపున దక్షిణాఫ్రికా ఎ కి వ్యతిరేకంగా ఆడాడు.

2022 ఐపిఎల్ వేలంలో సన్‌రైజర్స్ హైదరాబాద్ అతనిని కొనసాగించింది. 2022 ఏప్రిల్ 27న ఇండియన్ ప్రీమియర్ లీగ్ 2022 మ్యాచ్‌లో గుజరాత్ టైటాన్స్‌తో జరిగిన మ్యాచ్‌లో మాలిక్ ట్వంటీ 20 క్రికెట్‌లో తన మొదటి ఐదు వికెట్లు సాధించాడు. ఎమర్జింగ్ ప్లేయర్ ఆఫ్ ద టోర్నీగా కూడా మాలిక్ ఎంపికయ్యాడు. ఢిల్లీ క్యాపిటల్స్‌తో జరిగిన మ్యాచ్‌లో ఐపిఎల్ లో 157 వేగంతో ఒక భారతీయుడు వేసిన అత్యంత వేగవంతమైన బంతిని వేశాడు.

2022 మేలో మాలిక్ దక్షిణాఫ్రికాతో జరిగే సిరీస్ కోసం భారత ట్వంటీ 20 ఇంటర్నేషనల్ జట్టులో ఎంపికయ్యాడు. మరుసటి నెలలో ఐర్లాండ్‌తో జరిగిన రెండు-మ్యాచ్‌ల సిరీస్‌కు భారత టీ20 ఇంటర్నేషనల్ జట్టులో ఎంపికయ్యాడు. తన టీ20 ఇంటర్నేషనల్ అరంగేట్రంలో 2022, జూన్ 26 న ఐర్లాండ్‌పై భారతదేశం తరపున ఆడాడు. 2022 నవంబరులో న్యూజిలాండ్‌పై భారత క్రికెట్ జట్టు తరపున అతని మొదటి అంతర్జాతీయ వన్డేలోకి అరంగేట్రం చేశాడు. డెవాన్ కాన్వేని తన తొలి వికెట్‌గా ఔట్ చేశాడు.

## మూలాలు

వర్గం:జీవిస్తున్న ప్రజలు
వర్గం:1999 జననాలు
వర్గం:జమ్మూ కాశ్మీరు వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
ములుకనూర్ ప్రజా గ్రంథాలయం కథల పోటీలు - 2019

ములుకనూర్ ప్రజా గ్రంథాలయం, నమస్తే తెలంగాణ సంయుక్తంగా నిర్వహిస్తున్న వార్షిక కథల పోటీల్లో మొదటిది. 22 కథలు బహుమతులకు ఎంపికైనాయి. ఈ పోటీకి గింజల మధుసూదన్ రెడ్డి, కోడూరి విజయకుమార్, పెనుగొండ బసవేశ్వర్, నగేష్ బీరెడ్డి (నమస్తే తెలంగాణ ఫీచర్స్ ఎడిటర్), ఇట్టేడు అర్కనందనాదేవి మొదలైనవారు న్యాయ నిర్ణేతలుగా వ్యవహరించారు.

## విజేతల జాబితా

## మూలాలు

వర్గం:కథా సంకలనాలు
వర్గం:పోటీలు
గాయత్రి జోషి

**గాయత్రీ జోషి** మాజీ భారతీయ నటి, వీడియో జాకీ, మోడల్. ఆమె నటించిన ఏకైక హిందీ చిత్రం 2004లో వచ్చిన స్వదేస్‌. ఆమె 2000 సంవత్సరంలో ఫెమినా మిస్ ఇండియా ఇంటర్నేషనల్ టైటిల్‌ను గెలుచుకుంది. ఆమె మిస్ ఇంటర్నేషనల్ 2000లో భారతదేశానికి ప్రాతినిధ్యం వహించింది. ఆమె వ్యాపారవేత్త వికాస్ ఒబెరాయ్‌ను 2005 నుండి వివాహం చేసుకుంది.

అక్టోబరు 2023లో ఇటలీలోని సార్డీనియాలో లగ్జరీ కార్ల ప్రదర్శన పోటీ సందర్భంగా ఘోర కారు ప్రమాదం జరిగిన సంఘటన నుంచి గాయత్రీ జోషి, ఆమె భర్త వికాస్ ఒబెరాయ్‌ స్వల్ప గాయాలతో బయటపడ్డారు. ఇదే ఘటనలో మరో కారులో ప్రయాణిస్తున్న స్విట్జర్లాండ్ కు చెందిన జంట మృతి చెందింది.

## కెరీర్
ఛానల్ వి ఇండియాలో వీడియో జాకీగా ఆమె తన వృత్తిని ప్రారంభించింది. ఫెమినా ఇండియా అందాల పోటీలో గెలవాలనే కలలు కన్నది. ఆమె 1999 ఫెమినా మిస్ ఇండియా అందాల పోటీలో చివరి ఐదుగురు అభ్యర్థులలో ఒకరిగా నిలిచింది, అలాగే వీక్షకుల ఓటింగ్ ద్వారా సోనీ ఎంటర్‌టైన్‌మెంట్ ఛానెల్‌లో కిరీటాన్ని పొందిది. జపాన్‌లో జరిగిన 2000 మిస్ ఇంటర్నేషనల్ ఈవెంట్‌లో భారతదేశానికి ప్రాతినిధ్యం వహించడానికి ఎంపికయింది. ఆమె అనేక మ్యూజిక్ వీడియోలలో నటించడంతో పాటు అడ్వర్టైజింగ్ మోడల్‌గా పనిచేసింది: ఆమె జగ్జీత్ సింగ్ "కాఘజ్ కి కష్టి", హన్స్ రాజ్ హన్స్ "ఝంజారియా" మ్యూజిక్ వీడియోలలో చేసింది.

కళాశాలలో చదువుతున్నప్పుడు, ఆమె బాంబే డైయింగ్, ఫిలిప్స్, పాండ్స్, గోద్రెజ్, సన్‌సిల్క్, ఎల్జీ, అలాగే షారుఖ్ ఖాన్‌తో కలిసి హ్యుందాయ్ ప్రకటనలకు మోడలింగ్ చేసింది. ఆమె 2001లో సీజన్స్ కేటలాగ్, క్యాలెండర్‌కు కూడా మోడల్‌గా ఉంది. ఆమె డిసెంబర్ 2004లో షారుఖ్, కిషోరి బల్లాల్ సరసన అశుతోష్ గోవారికర్ స్వదేస్‌తో బాలీవుడ్ చలనచిత్ర రంగ ప్రవేశం చేసింది, ఇది భారతీయ సినీ విమర్శకుల నుండి అత్యున్నత ప్రశంసలు అందుకుంది.

## వ్యక్తిగత జీవితం
ఆమె నాగ్‌పూర్‌లోని మౌంట్ కార్మెల్ హైస్కూల్‌లో చదువుకుంది. ఆ తరువాత వారి కుటుంబం ముంబైకి మారింది, అక్కడ ఆమె జె. బి. వాచా హైస్కూల్‌లో చేరింది. అలా తన పాఠశాల విద్యను పూర్తి చేసిన తర్వాత, ఆమె సిడెన్‌హామ్ కళాశాలలో చదువుకుంది. ఆమె గోద్రెజ్, ఎల్‌జి, పాండ్స్, బాంబే డైయింగ్, సన్‌సిల్క్, ఫిలిప్స్ వంటి బ్రాండ్‌లకు, అలాగే షారుఖ్ ఖాన్‌తో కలిసి హ్యుందాయ్ ప్రకటనలలో మోడల్‌గా చేసింది. ఆ తర్వాత అదే కళాశాలలో కామర్స్‌లో డిగ్రీ పట్టా పొందింది.

2005 ఆగష్టు 27న, ఆమె ఒబెరాయ్ కన్‌స్ట్రక్షన్ ప్రచారకర్త అయిన వికాస్ ఒబెరాయ్‌ని వివాహం చేసుకుంది. దీంతో ఆమె చిత్ర పరిశ్రమను విడిచిపెట్టింది.

## అవార్డులు

* 2005: బాలీవుడ్ మూవీ అవార్డ్స్, బెస్ట్ ఫిమేల్ డెబ్యూ, స్వదేస్
* 2005: స్టార్ స్క్రీన్ అవార్డ్ మోస్ట్ ప్రామిసింగ్ న్యూకమర్ - ఫిమేల్, స్వదేస్
* 2005: జీ సినీ అవార్డ్ బెస్ట్ ఫిమేల్ డెబ్యూ, స్వదేస్
* 2005: గ్లోబల్ ఇండియన్ ఫిల్మ్ అవార్డ్స్, బెస్ట్ న్యూకమర్, స్వదేస్

## మూలాలు
వర్గం:భారతీయ మహిళా మోడల్స్
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:ఫెమినా మిస్ ఇండియా విజేతలు
వర్గం:స్క్రీన్ అవార్డుల విజేతలు
వర్గం:జీ సినీ అవార్డుల విజేతలు
వర్గం:జనన సంవత్సరం తప్పిపోయినవి
అరక్కోణం శాసనసభ నియోజకవర్గం

**అరక్కోణం శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం రాణిపేట జిల్లా, అరక్కోణం లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
డూడు శాసనసభ నియోజకవర్గం

**డూడు శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం జైపూర్ జిల్లా, అజ్మీర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
రోహన్ గవాస్కర్

**రోహన్ సునీల్ గవాస్కర్** ఉత్తర ప్రదేశ్ కు చెందిన మాజీ భారత క్రికెట్ ఆటగాడు. 11 అంతర్జాతీయ వన్డేలు ఆడాడు. మిడిల్ ఆర్డర్ లెఫ్ట్ హ్యాండ్ బ్యాట్స్‌మన్, స్లో లెఫ్ట్ ఆర్మ్ ఆర్థోడాక్స్ బౌలర్ గా ప్రతిభ కనబరిచాడు.

## జననం
రోహన్ సునీల్ గవాస్కర్ 1976, ఫిబ్రవరి 20న ఉత్తర ప్రదేశ్లోని కాన్పూర్ లో జన్మించాడు. ఇతని తండ్రి ఇండియన్ క్రికెటర్ సునీల్ గవాస్కర్. సునీల్ తనకి ఇష్టమైన ముగ్గురు క్రికెటర్లు ''రోహన్'' కన్హాయి, ఎం.ఎల్. ''జయ''సింహ, గుండప్ప ''విశ్వ''నాథ్ లకు నివాళిగా అతనికి రోహన్ జైవిశ్వ అనే పేరు పెట్టారు. అతని పేరు రోహన్ సునీల్ గవాస్కర్ అని నమోదు చేయబడుతోంది. రోషన్ కోల్‌కతాలోని సెయింట్ జేవియర్స్ కాలేజియేట్ స్కూల్, బాంబే స్కాటిష్ స్కూల్, ఆ తరువాత రాంనిరంజన్ ఆనందిలాల్ పోడార్ కాలేజ్ ఆఫ్ కామర్స్ అండ్ ఎకనామిక్స్‌లో చదివాడు.

## దేశీయ క్రికెట్
గవాస్కర్ ఎడమచేతి వాటంతో బ్యాటింగ్ చేసేవాడు. నెమ్మదిగా, సున్నితమైన ఎడమచేతి వాటం స్పిన్ బౌలింగ్ చేయడం నేర్చుకున్నాడు. బెంగాల్‌కు కొన్ని సమయాల్లో కీలక వికెట్లు తీశాడు.

దేశవాళీ క్రికెట్‌లో రంజీ ట్రోఫీలో బెంగాల్‌కు, దులీప్ ట్రోఫీలో ఈస్ట్ జోన్‌కు ప్రాతినిధ్యం వహించాడు. రెండు సంవత్సరాలు వేచి ఉండి బెంగాల్ జట్టులో చేరాడు.

2001–02లో బెంగాల్‌కు కెప్టెన్‌గా నియమితుడయ్యాడు. లీడర్‌గా రెండు సీజన్‌లు పేలవంగా ఆడాడు. వరుసగా రెండుసార్లు ఫైనల్స్‌ వరకి వెళ్ళినా కూడా బెంగాల్ తరఫున రంజీ ట్రోఫీని గెలవలేకపోయారు.

2007లో కోల్‌కతా టైగర్స్ తరపున ఇండియన్ క్రికెట్ లీగ్‌తో ఒప్పందం కుదుర్చుకున్నాడు, దానిని బిసిసిఐ అనధికారికంగా ప్రకటించింది. లీగ్‌తో అతని సంబంధాలను తెంచుకుని, ప్రధాన స్రవంతి భారత దేశీయ క్రికెట్‌కు తిరిగి వచ్చిన తర్వాత, అతను కోల్‌కతా నైట్ రైడర్స్ తరపున ఇండియన్ ప్రీమియర్ లీగ్ మూడవ సీజన్‌లో ఆడేందుకు ఎంపికయ్యాడు. 2009లో తన చివరి ఫస్ట్ క్లాస్ మ్యాచ్‌లో ఆడి, 2012లో రిటైరయ్యాడు.

2009 జూన్ లో బిసిసిఐ ద్వారా క్షమాభిక్ష ప్రసాదించిన 71 మంది ఆటగాళ్లలో రోషన్ ఒకడు, తరువాత అధికారిక స్థానానికి తిరిగి వచ్చాడు.
2012, ఫిబ్రవరి 9న న ఫస్ట్-క్లాస్ క్రికెట్‌కు రిటైర్మెంట్ ప్రకటించాడు. బెంగాల్ తరఫున ఫస్ట్ క్లాస్ క్రికెట్ ఆడిన రోహన్ 75 మ్యాచ్‌ల్లో 51.24 సగటుతో 5073 పరుగులు చేశాడు.

## అంతర్జాతీయ క్రికెట్
2004లో జరిగిన ఆస్ట్రేలియా పర్యటనకు భారత క్రికెట్ జట్టుకు ఎంపికయ్యాడ. అందులో గాయం కారణంగా మహ్మద్ కైఫ్ నిష్క్రమించిన తరువాత రోహన్ అంతర్జాతీయ వన్డేలోకి అరంగేట్రం చేశాడు. 2004 ఐసీసీ ఛాంపియన్స్ ట్రోఫీలో చివరిసారిగా అడాడు.

## మీడియారంగం
రోహన్ తన పదవీ విరమణ తర్వాత వ్యాఖ్యాతగా మారాడు. ఐపిఎల్ 2013లో వ్యాఖ్యాతగా స్టార్ స్పోర్ట్స్ వారి స్టార్ పవర్, ఎన్డీటీవి వారి స్పోర్ట్స్ షోలో కనిపించాడు.

## వ్యక్తిగత జీవితం
రోహన్ కు స్వాతి మాన్కర్‌తో వివాహం జరిగింది.

## మూలాలు

## బయటి లింకులు
* 

వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1976 జననాలు
వర్గం:భారతీయ క్రికెట్ క్రీడాకారులు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ క్రికెట్ క్రీడాకారులు
మాన్సీ జోషి

**మాన్సి జోషి** (జననం 1993 ఆగస్టు 18) ఒక భారతీయ అంతర్జాతీయ క్రికెట్ క్రీడాకారిణి. జోషి ఉత్తరాఖండ్, తెహ్రీలో 1993 ఆగస్టు 18న జన్మించింది. ఆమె తన తొమ్మిదవ ఏట తల్లితో కలిసి పంజాబ్లో రూర్కీకి వెళ్ళింది, క్రికెట్ ఆట మీద అభిరుచి పెంచుకుంది. 10వ తరగతిలో ఉన్నప్పుడు హర్యానా క్రికెట్ సంఘం తరపున ఆడుతున్న మ్యాచ్ లకు చదువు అడ్డు వస్తున్నదని 10, 12 తరగతులు విడిగా చదువుకుంది. డెహ్రాడూన్ లో సెయింట్ జేవియర్ అకాడెమీలో జేరి తన 16 వ ఏట హర్యానా క్రికెట్ సంఘంలో ప్రయత్నాలు ఆరంభించింది. తండ్రి ఉత్తరకాశీ లో ఉండగా తల్లి తన ఉద్యోగం కూడా వదలి మాన్సీతో డెహ్రాడూన్లో ఉంది. మాన్సీకి ఒక సోదరుడు, సోదరి ఉన్నారు.

### క్రికెట్ విశేషాలు
ఆమె 2016 నవంబరులో భారత జాతీయ మహిళా జట్టుతో క్రికెట్ ఆరంభం చేసింది. ఆమె కుడిచేతి వాటం మీడియం - ఫాస్ట్ బౌలర్, కుడిచేతి బ్యాట్స్ వుమన్. ప్రస్తుతం ఆమెకు సెయింట్ జేవియర్ అకాడెమీలో వీరేంద్ర సింగ్ రౌతెలా శిక్షణ ఇస్తున్నారు.

హర్యానా రాష్ట్రం తరఫున దేశీయ క్రికెట్ ఆడుతుంది. ఆమె క్రికెట్ఆటకు ప్రేరణ సచిన్ టెండూల్కర్, మిథాలి రాజ్, షోయబ్ అఖ్తర్ లకు అభిమాని. హర్యానా క్రికెట్ సంఘం మహిళల ఆమెను రాష్ట్ర జట్టులో అండర్ 19లో ఎంపిక చేసింది. అదే సంవత్సరంలో రాష్ట్ర సీనియర్ జట్టుతో ఆడింది. 2016 నవంబరులో వెస్టిండీస్ సిరీస్ లో ట్వంటీ20 అంతర్జాతీయ (టి20ఐ) భారత జట్టుకు ఆమె ఎంపికైంది. కానీ ఆ నెల చివర్లో థాయ్ లాండ్ లో జరిగిన 2016 మహిళల ట్వంటీ20 ఆసియా కప్ లో బంగ్లాదేశ్ తో ఆడుతూ టి20ఐ అరంగేట్రం చేసింది. ఆమె తొలి మ్యాచ్ లో 1/8 సాధించింది. తరువాతి రెండవ ఆటలోనే థాయిలాండ్ తో జరిగిన మ్యాచ్ లో 2/8 తీసుకుంది, ప్లేయర్ ఆఫ్ ది మ్యాచ్ గా ఎంపికైంది (అప్పటికీ ఆటకు T20I హోదా లేదు).

జోషి 2017 ఫిబ్రవరి 10న 2017 మహిళల క్రికెట్ ప్రపంచ కప్ అర్హత కోసం ఐర్లాండ్ లో జరిగిన మహిళల ఒకరోజు అంతర్జాతీయ క్రికెట్ (WODI) తో అరంగేట్రం చేసింది. 2017 మే 26న HT యూత్ ఫోరమ్ వారు 30సంవత్సరాల లోపు (అండర్)30 పై స్థాయి క్రీడాకారుల జాబితాలో జోషిని కూడా ఎంపిక చేసారు. అందుకని ఆమెను హిందూస్తాన్ టైమ్స్ సత్కరించింది. 2017 మహిళల క్రికెట్ ప్రపంచ కప్ చివరి రోజు ఆటకు (ఫైనల్) చేరుకున్న భారత జట్టులో జోషి కూడా ఉంది. మిథాలి రాజ్ నాయకత్వంలో ఆడింది. అయితే అక్కడ జట్టు ఇంగ్లాండ్ చేతిలో తొమ్మిది పరుగుల తేడాతో ఓడిపోయింది. రెండవ స్థానంలో రన్నర్ అప్ గా నిలచింది. 2018 అక్టోబరులో వెస్టిండీస్ లో జరిగిన ఐసీసీ మహిళల ప్రపంచ ట్వంటీ20 టోర్నమెంట్ కు భారతజట్టులో ఎంపికైంది..

### జోషి తాజా క్రికెట్ గణాంకాలు
మాన్సీ 2017-21 మధ్య 14 ఒకరోజు అంతర్జాతీయ మ్యాచ్ లలో 16 వికెట్లు బౌలింగ్ చేసింది. 8 టీ 20I లు ఆడింది.

మాన్సీ 2023లో వుమన్ ప్రీమియర్ లీగ్ (WPL)లో 'గుజరాత్ జయింట్స్' తో Rs.30 లక్షలకు ఒప్పందం కుదుర్చుకుంది.

## సూచనలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు
కింక్రీ దేవి

**కింక్రీ దేవి** (జనవరి 30, 1925 - డిసెంబరు 30, 2007) ఒక భారతీయ ఉద్యమకారిణి, పర్యావరణవేత్త, ఆమె స్వరాష్ట్రమైన హిమాచల్ ప్రదేశ్ లో అక్రమ మైనింగ్, క్వారీలపై యుద్ధం చేసినందుకు ప్రసిద్ధి చెందింది. ఆమెకు చదవడం లేదా రాయడం తెలియదు, ఆమె మరణానికి కొన్ని సంవత్సరాల ముందు ఆమె పేరుపై ఎలా సంతకం చేయాలో నేర్చుకుంది. 

ఆమె తన పేదరికానికి ప్రసిద్ధి చెందింది, చివరికి హిమాచల్ ప్రదేశ్ కు చెందిన అమెరికాకు చెందిన స్వచ్ఛంద సంస్థ ఆమె జీవన పరిస్థితుల గురించి ఒక పంజాబీ వార్తాపత్రిక కథనాన్ని చదివిన తరువాత దానిని తగ్గించింది. 

## బాల్యం
దేవి 1925 లో సిర్మౌర్ జిల్లా లోని ఘటోన్ గ్రామంలో జన్మించింది. ఆమె తండ్రి దళిత లేదా అంటరాని కులానికి చెందిన నిరుపేద రైతు. చిన్నతనంలోనే పనిమనిషిగా పనిచేయడం ప్రారంభించిన ఆమె 14 ఏళ్ల వయసులో వెట్టిచాకిరీ కార్మికురాలు షాము రామ్ ను వివాహం చేసుకుంది. 22 ఏళ్ల వయసులో టైఫాయిడ్ జ్వరం తో రామ్ మరణించాడు.

స్వీపర్ గా తన కొత్త ఉద్యోగంలో పని చేస్తున్నప్పుడు, హిమాచల్ ప్రదేశ్ కొండల్లోని కొన్ని ప్రాంతాలలో భారీ క్వారీయింగ్ జరగడం, నీటి సరఫరాకు హాని కలిగించడం, వరి పొలాలు నాశనం కావడాన్ని దేవి గమనించింది. ఈ సమయంలో దేవి స్వయంగా మైనింగ్ చేపట్టాలని నిర్ణయించుకుంది.

## ఉద్యమం
48 మంది గని యజమానులపై (సిమ్లా) హైకోర్టులో ప్రజాప్రయోజన వ్యాజ్యం దాఖలు చేసిన దేవికి స్థానిక స్వచ్ఛంద సంస్థ పీపుల్స్ యాక్షన్ ఫర్ పీపుల్ ఇన్ నీడ్ మద్దతు తెలిపింది. సున్నపురాయి తవ్వకాల్లో క్వారీలు నిర్లక్ష్యంగా వ్యవహరిస్తున్నారని ఆమె ఆరోపించారు.అయితే తమపై వచ్చిన ఆరోపణలను ఆమె ఖండించారు.

ఆమె దావాకు ఎలాంటి స్పందన రాకపోవడంతో దేవి కోర్టు వెలుపల 19 రోజుల నిరాహార దీక్షకు దిగింది. ఈ కేసును కోర్టు విచారణకు స్వీకరించినప్పుడు, దేవి జాతీయ సెలబ్రిటీగా మారింది. కోర్టు 1987లో మైనింగ్ పై స్టే విధించడంతో పాటు తన ప్రియమైన కొండల్లో బ్లాస్టింగ్ పై నిషేధం విధించింది. గని యజమానులు సుప్రీంకోర్టు ను ఆశ్రయించారు, వారు జూలై 1995 లో వారి అప్పీలును తిరస్కరించారు. అప్పటి ప్రథమ మహిళ హిల్లరీ క్లింటన్ ఆమెపై ఆసక్తి కనబరిచారు, అదే సంవత్సరం బీజింగ్ లో జరిగిన అంతర్జాతీయ మహిళా సదస్సుకు హాజరుకావాల్సిందిగా దేవిని ఆహ్వానించారు. వేడుకల ప్రారంభంలో దీపం వెలిగించమని ఆమెను అడిగారు, ఆమె పోరాడుతున్న కారణం గురించి, సాధారణ ప్రజలు ఎలా ప్రభావం చూపగలరో వివరించారు.

సుప్రీంకోర్టు తీర్పు ఉన్నప్పటికీ కొండలు, అటవీ ప్రాంతాల్లో అక్రమ మైనింగ్ కొనసాగుతూనే ఉంది. ఆమె పర్యావరణవాదంతో పాటు, దేవి యొక్క ఇతర ప్రయత్నాలలో ఒకటి సంగ్రాలో డిగ్రీ-మంజూరు కళాశాల ఏర్పాటు కోసం ప్రచారం చేయడం. తాను చదువుకోవడం సరికాదని, చదువు రాకపోవడం వల్ల నాలా ఇతరులు బాధపడకూడదని తాను కోరుకుంటున్నానని ఆమె పేర్కొన్నారు.

## మరణం
దేవి 2007 డిసెంబరు 30 న భారతదేశం లోని చండీగఢ్లో తన 82 వ యేట మరణించింది.

## అవార్డులు

* 1999లో దేవికి భారత ప్రభుత్వం స్త్రీ శక్తి పురస్కారం ప్రదానం చేసింది. 

## మూలాలు

వర్గం:నారీశక్తి పురస్కార గ్రహీతలు
వర్గం:2007 మరణాలు
వర్గం:1925 జననాలు
సి.ఎస్. నాయుడు

**కొఠారి సుబ్బన్న నాయుడు** (1914 ఏప్రిల్ 18 - 2002 నవంబరు 22) 1934 నుండి 1952 వరకు పదకొండు టెస్టులు ఆడిన భారతీయ క్రికెటర్. అతను ఆల్‌రౌండర్. 1931-32, 1961-62 మధ్య విశిష్టమైన రంజీ ట్రోఫీ కెరీర్‌ ఉంది. అతను క్రికెటర్ సికె నాయుడుకి తమ్ముడు.  

## జీవితం తొలి దశలో
కొఠారి సుబ్బన్న నాయుడు 18 ఏప్రిల్ 1914  న నాగ్‌పూర్‌లో తెలుగు మాట్లాడే కాపు కుటుంబంలో జన్మించాడు.    ఇతని తల్లిదండ్రులు కొఠారి సూర్య ప్రకాశరావునాయుడు, మహాలక్ష్మి.  సిఎస్ నాయుడు పూర్వీకులు ఆంధ్రప్రదేశ్‌లోని మచిలీపట్నం పట్టణానికి చెందినవారు.   CS నాయుడు అన్నయ్య CK నాయుడు భారత జాతీయ క్రికెట్ జట్టుకు మొదటి కెప్టెన్. 

## కెరీర్
CS నాయుడు 1932లో 17 సంవత్సరాల వయస్సులో తన మొదటి ఫస్ట్-క్లాస్ మ్యాచ్‌ని, 1961లో 46 సంవత్సరాల వయస్సులో చివరి మ్యాచ్‌నీ ఆడాడు. 56 రంజీ ట్రోఫీ మ్యాచ్‌లలో ఎనిమిది జట్లకు ప్రాతినిధ్యం వహించాడు. వాటిలో నాలుగింటికి కెప్టెన్‌గా ఉన్నాడు.  1942-43 రంజీ ట్రోఫీ టోర్నమెంట్‌లో, అతను భారతదేశంలో ఒక సీజన్‌లో నలభై వికెట్లు తీసిన మొదటి బౌలర్‌గా నిలిచాడు.  1944-45 రంజీ ట్రోఫీ ఫైనల్‌లో, అతను ఒక రంజీ ట్రోఫీ మ్యాచ్‌లో 917 బంతులు బౌలింగ్ చేసి రికార్డు సృష్టించాడు. 

### అంతర్జాతీయ కెరీర్
నాయుడు 1934 జనవరి 5-8 లో కలకత్తాలో ఇంగ్లండ్‌తో జరిగిన టెస్ట్‌లో తన తొలి ఆట ఆడాడు. 1952 జనవరి 12-14 లో కాన్పూర్‌లో ఇంగ్లాండ్‌తో తన చివరి టెస్టు ఆడాడు.

## మూలాలు

వర్గం:ఉత్తర ప్రదేశ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2002 మరణాలు
వర్గం:1914 జననాలు
వర్గం:Articles with hAudio microformats
ములుకనూర్ ప్రజా గ్రంథాలయం కథల పోటీలు - 2020

2019 నుంచి ములుకనూర్ ప్రజా గ్రంథాలయం, నమస్తే తెలంగాణ సంయుక్తంగా నిర్వహిస్తున్న వార్షిక కథల పోటీల్లో రెండవది. ఇందులో 50 కథలు బహుమతులకు ఎంపికైనాయి. ఈ పోటీకి నాళేశ్వరం శంకరం, జూపాక సుభద్ర, ఎగుమామిడి అయోధ్యారెడ్డి, కె. అనంత కుమార్, గింజల మధుసూదన్ రెడ్డి న్యాయ నిర్ణేతలుగా వ్యవహరించారు.

## మూలాలు

వర్గం:కథా సంకలనాలు
వర్గం:పోటీలు
తిలినా కందాంబే

**సహన్ హెవా తిలినా కందాంబే** (జననం 1982 జూన్  4) శ్రీలంక మాజీ క్రికెటర్ శ్రీలంకకు మాజీ T20 అంతర్జాతీయ కెప్టెన్. స్పెషలిస్ట్ మిడిలార్డర్ బ్యాట్స్ మన్ అయిన కందాంబి 1998 నుంచి 2001 వరకు శ్రీలంక అండర్ -19 జట్టులో ఆడాడు. శ్రీలంక-ఎ క్రికెట్ జట్టు తరఫున పది ఫస్ట్ క్లాస్ మ్యాచ్ లు కూడా ఆడాడు. ఇతను 2021 జనవరిలో టీ10 జట్టు బంగ్లా టైగర్స్ ప్రధాన కోచ్గా నియమితుడయ్యాడు.

### కెప్టెన్సీ
2011లో ఇంగ్లాండ్తో జరిగిన ఏకైక ట్వంటీ-20 మ్యాచ్కు కదాంబే  స్టాండ్ ఇన్ కెప్టెన్గా వ్యవహరించాడు, ఈ మ్యాచ్లో శ్రీలంక సునాయాసంగా విజయం సాధించింది. 

## జాతీయ క్రికెట్లో
అతను 2004 ఆగస్టు 17 న ఎస్ఎల్సి ట్వంటీ 20 టోర్నమెంట్లో బ్లూమ్ఫీల్డ్ క్రికెట్ అండ్ అథ్లెటిక్ క్లబ్ తరఫున ట్వంటీ 20 అరంగేట్రం చేశాడు.

## మూలాలు

వర్గం:జీవిస్తున్న ప్రజలు
వర్గం:1982 జననాలు
వర్గం:శ్రీలంక క్రికెట్ క్రీడాకారులు
దినేష్ మోంగియా

**దినేష్ మోంగియా**, పంజాబ్కి చెందిన మాజీ భారతీయ క్రికెటర్, రాజకీయ నాయకుడు. భారతదేశం తరపున అంతర్జాతీయ పరిమిత ఓవర్ మ్యాచులలో ఆడాడు. భారతదేశంతోపాటు, 2002 ఐసీసీ ఛాంపియన్స్ ట్రోఫీ ఉమ్మడి విజేతలలో ఒకరైన భారత జట్టులో సభ్యుడిగా, ఆ టైటిల్‌ను శ్రీలంకతో కూడా పంచుకున్నాడు, 2003 క్రికెట్ ప్రపంచ కప్ రన్నరప్‌గా నిలిచిన భారత జట్టులో సభ్యుడిగా ఉన్నాడు.

## జననం
దినేష్ మోంగియా 1977, ఏప్రిల్ 17న పంజాబ్ లోని చండీగఢ్లో జన్మించాడు.

## దేశీయ క్రికెట్
దేశీయ క్రికెట్ కెరీర్‌లో మోంగియా 50 కంటే తక్కువ సగటుతో 8,100 పరుగులు చేశాడు. 308 అత్యధిక స్కోరు అజేయంగా నిలిచాడు.

2004లో స్టువర్ట్ లా గాయపడినప్పుడు విదేశీ ఆటగాడిగా లాంక్షైర్‌కు సంతకం చేశాడు. 2005లో అతను లీసెస్టర్‌షైర్ పూర్తి-సమయ ఒప్పందంపై సంతకం చేశాడు.

మోంగియా లాషింగ్స్ వరల్డ్ ఎలెవన్ జట్టుకు ఆడుతున్నాడు. నిలిపివేయబడిన ఇండియన్ క్రికెట్ లీగ్‌లో చండీగఢ్ లయన్స్ తరపున కూడా ఆడాడు.

## తొలి భారత టీ20 క్రికెటర్
2004 ట్వంటీ20 కప్‌లో లీసెస్టర్‌షైర్‌తో లాంక్షైర్‌కు వ్యతిరేకంగా టీ20 మ్యాచ్ ఆడిన మొదటి భారతీయ క్రికెటర్ గా రికార్డు నెలకొల్పాడు. 2004 కౌంటీ ఛాంపియన్‌షిప్‌లో లాంక్షైర్ తరపున ఆడాడు.

## అంతర్జాతీయ క్రికెట్
2001లో ఆస్ట్రేలియాపై వన్డేల్లో అరంగేట్రం చేసిన మోంగియా, పెద్దగా విజయం సాధించలేదు. తన ఐదో మ్యాచ్‌లో ఇంగ్లండ్‌పై తొలి అర్ధ సెంచరీ (75 బంతుల్లో 71) సాధించాడు. అరంగేట్రం చేసిన దాదాపు ఒక సంవత్సరం తర్వాత 2002లో తన మొదటి, ఏకైక సెంచరీని (జింబాబ్వేపై కేవలం 147 బంతుల్లో 159 పరుగులతో అజేయంగా) సాధించి మ్యాన్ ఆఫ్ ది మ్యాచ్ అవార్డును గెలుచుకున్నాడు. ఆ పర్యటనలో అతను మ్యాన్ ఆఫ్ ది సిరీస్‌ కూడా అందుకున్నాడు.

2003 క్రికెట్ ప్రపంచ కప్ జట్టులోకి తీసుకోబడ్డాడు, అక్కడ ఆస్ట్రేలియాతో జరిగిన ఫైనల్లో భారత్ ఓడిపోయింది. ఆ తరువాత తన ఆట పేలవంగా ఉండడంతో 2005 ఏప్రిల్ లో భారత జట్టు నుండి తొలగించబడ్డాడు.

2006లో శ్రీలంకలో జరిగిన ట్రై-సిరీస్‌కు భారత జట్టులోకి ఎంపికయ్యాడు. అయితే, కొలంబోలో బాంబు పేలుడు కారణంగా మూడవ జట్టు దక్షిణాఫ్రికా వైదొలగడం, ఎడతెరిపిలేని వర్షం కారణంగా టోర్నమెంట్ జరగలేదు. బదులుగా 2006 సెప్టెంబరులో ఆస్ట్రేలియా, వెస్టిండీస్‌తో మలేషియాలో జరిగిన ట్రై-సిరీస్‌లో మోంగియాకు అవకాశం లభించింది, అక్కడ అతను ఆస్ట్రేలియాతో జరిగిన చివరి గ్రూప్ గేమ్‌లో అజేయంగా 68 పరుగులు చేశాడు, అయినప్పటికీ భారత్ గేమ్‌ను కోల్పోయి ఫైనల్‌కు చేరుకోలేకపోయింది.

## రాజకీయాలు
2022 పంజాబ్ శాసనసభ ఎన్నికలకు ముందు మోంగియా 2021 డిసెంబరులో భారతీయ జనతా పార్టీలో చేరాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1977 జననాలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:చండీఘర్ వ్యక్తులు
వర్గం:పంజాబ్ క్రీడాకారులు
వర్గం:పంజాబ్ వ్యక్తులు
వర్గం:పంజాబ్ రాజకీయ నాయకులు
మాధోపూర్ (పంజాబ్)

మాధోపూర్ భారతదేశం, పంజాబ్ రాష్ట్రం, పఠాన్‌కోట్ జిల్లాలోని గ్రామం. ఇది జమ్మూ కాశ్మీర్ లోని కథువా జిల్లా సరిహద్దులో ఉంది. ఈ   గ్రామానికి ఉత్తరాన రావి నది ప్రవహిస్తుంది. మాధోపూర్ సముద్ర మట్టానికి సగటున 332 మీటర్ల (1,089 అడుగులు) ఎత్తులో ఉంది. పంజాబ్,   జమ్మూ కాశ్మీర్‌లను కలిపే హైవే ఎన్హెచ్ 44 (గతంలో NH-1A) ఈ గ్రామం గుండా పోతుంది.

## వివరణ
పూర్వం మాధోపూర్ క్రీ.శ 1849లో పథియానా రాజ్‌పుత్‌లచే పరిపాలించబడిన నూర్‌పూర్ రాచరిక రాష్ట్రంగా ఉండేది. మాధోపూర్‌ను "గేట్‌వే ఆఫ్ పంజాబ్" అని కూడా పిలుస్తారు. ఇది పంజాబ్, జమ్మూ & కాశ్మీర్, హిమాచల్ ప్రదేశ్ రాష్ట్రాలను కలుపుతుంది. ఇటీవలి కాలంలో భారత సైన్యానికి ఇది ప్రముఖ కేంద్రంగా కూడా మారింది.

## జనాభా
మాధోపూర్‌లో మొత్తం జనాభా 2,265, అందులో పురుషుల జనాభా 1,457 కాగా స్త్రీ జనాభా 808. మాధోపూర్ గ్రామం అక్షరాస్యత రేటు 80.66%, ఇందులో 86.27% పురుషులు, 70.54% స్త్రీలు అక్షరాస్యులు. మాధోపూర్ గ్రామంలో దాదాపు 398 ఇళ్లు ఉన్నాయి.

## పర్యాటక ప్రదేశాలు
అప్పర్ బారీ దోయాబ్, ఓషో ఆశ్రమం, షాపూర్ కండి. మాధోపూర్, జమ్మూ కాశ్మీర్ హిల్ స్టేషన్లు కథువా, పట్నీ టాప్, గుల్మార్గ్ లకు గేట్ వే గా కూడా ఉపయోగించబడుతుంది. బ్రిటిష్ వారు ఏర్పాటు చేసిన  'పరి గార్డెన్' అని పిలువబడే ఉద్యానవనం ఇక్కడ ఉండేది, అది ఇటీవల కొత్త హైడ్రో ప్రాజెక్ట్ కారణంగా ధ్వంసమైంది, అలాగే ఇక్కడ రాజుల కాలం నాటి  భవనాలు కూడా ఉన్నాయి.

## మూలాలు

వర్గం:పంజాబ్ గ్రామాలు
వర్గం:భారతదేశం
రీతీందర్ సింగ్ సోధి

**రీతీందర్ సింగ్ సోధి**, పంజాబ్ కు చెందిన మాజీ భారతీయ క్రికెట్ ఆటగాడు. పంజాబ్‌కు చెందిన ఆల్ రౌండర్ కోసం వెతుకుతున్నప్పుడు భారత సెలెక్టర్‌లు ఎంపిక చేసిన వారిలో ఒకడు. భారతదేశపు మొదటి అండర్ 19 ప్రపంచ కప్ విజేత జట్టులో కీలక సభ్యుడు. 2000 డిసెంబరులో కటక్‌లో జింబాబ్వేతో జరిగిన మ్యాచ్ తో అంతర్జాతీయ వన్డేల్లోకి అరంగేట్రం చేసాడు.

## జననం
రీతీందర్ సింగ్ సోధి 1980, అక్టోబరు 18న పంజాబ్ లోని పటియాలలో జన్మించాడు.

## క్రికెట్ రంగం
2000లో బెంగుళూరులోని నేషనల్ క్రికెట్ అకాడెమీ మొదటి ఇన్‌టేక్ కోసం ఎంపికయ్యాడు. భారతదేశం అండర్-15 ప్రపంచ కప్ విజయంలో రీతీందర్ సింగ్ సోధీ కెప్టెన్‌గా బాధ్యతలు నిర్వర్తించాడు. భారతదేశం అండర్-19 ప్రపంచ కప్ విజయంలో వైస్ కెప్టెన్‌గా ఉన్నాడు. 2000 డిసెంబరులో ఇండియన్ వన్ డే ఇంటర్నేషనల్ స్క్వాడ్‌లో చేర్చబడ్డాడు. చిన్న వయస్సులోనే జాతీయ జట్టులోకి వేగంగా ఎదిగాడు. ఇండియన్ క్రికెట్ లీగ్‌లో అహ్మదాబాద్ రాకెట్స్ తరపున కూడా ఆడాడు.

ఆ తరువాత వెంటనే తొలగించబడ్డాడు. భారత ఎంపిక కోసం ముందున్నవారిలో నిలిచిపోయాడు. ఇప్పుడు ఫస్ట్-క్లాస్ క్రికెట్‌లో మ్యాచ్ రిఫరీగా పనిచేస్తున్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1980 జననాలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:పంజాబ్ క్రికెట్ క్రీడాకారులు
వర్గం:పంజాబ్ క్రీడాకారులు
వర్గం:పంజాబ్ వ్యక్తులు
అమిత్ భండారీ

**అమిత్ భండారీ**, భారతీయ క్రికెట్ ఆటగాడు. 2000లో అరంగేట్రం చేసిన అమిత్, 2001-02 సీజన్‌లో ఆడాడు.

## జననం
అమిత్ భండారీ 1978, అక్టోబరు 1న ఢిల్లీలో జన్మించాడు.

## క్రికెట్ రంగం
2000 జూన్ 3న ఆసియా కప్ లో భాగంగా ఢాకా వేదికగా పాకిస్తాన్ తో జరిగిన మ్యాచ్ తో అంతర్జాతీయ వన్డే క్రికెట్ లోకి అడుగుపెట్టాడు. 2004 ఫిబ్రవరి 3న పెర్త్ వేదికగా జింబాబ్వేతో జరిగిన మ్యాచ్ లో చివరిసారిగా అడాడు.

1997/98 లలో ఫస్ట్ క్లాస్ క్రికెట్ లోకి వచ్చాడు. విజయ్ హజారే ట్రోఫీలో భాగంగా 2008 మార్చి 5న ఢిల్లీ వేదికగా జరిగిన మ్యాచ్ లో చివరిసారిగా ఆడాడు.

2003లో ఇండియా ఎ చేసిన ఇంగ్లాండ్ పర్యటనలో బౌలింగ్ చేసి, టాప్ వికెట్ టేకర్‌గా నిలిచాడు. భారత జట్టులో స్థానంకోసం లక్ష్మీపతి బాలాజీ, ఆవిష్కర్ సాల్వితో కలిసి భండారి చేరాడు.

ఢిల్లీ సీనియర్, అండర్-23 జట్లకు సెలెక్టర్ల ఛైర్మన్ గా ఉన్నాడు. 2019 ఫిబ్రవరి 11న కొంతమంది అండర్-23 ఆటగాళ్ళ చేతిలో గాయపడిన కారణంగా అమిత్ వార్తల్లో నిలిచాడు. ఆ ఆటగాళ్ళను జట్టులోకి ఎంపిక చేయకపోవడంతో వారు అతనిపై దాడి చేశారు.

## మూలాలు

వర్గం:ఢిల్లీ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1978 జననాలు
వర్గం:ఢిల్లీ క్రీడాకారులు
జోగిందర్ శర్మ

**జోగిందర్ శర్మ**, హర్యానాకు చెందిన భారతీయ మాజీ క్రికెట్ ఆటగాడు. ప్రస్తుతం హర్యానా పోలీస్‌లో డిప్యూటీ సూపరింటెండెంట్ ఆఫ్ పోలీస్‌గా పనిచేస్తున్నాడు. భారత క్రికెట్ జట్టుకు ప్రాతినిధ్యం వహించాడు. 2008 నుండి 2012 వరకు చెన్నై సూపర్ కింగ్స్ తరపున కూడా ఆడాడు. 2007 ప్రారంభ ఐసీసీ టీ20 ప్రపంచ కప్‌ను గెలుచుకున్న భారత జట్టులో కీలక సభ్యుడిగా, ఫైనల్‌లో మిస్బా-ఉల్-హక్ విన్నింగ్ వికెట్‌ను తీసుకున్నాడు. ఐపీఎల్‌లో చెన్నైతో కలిసి ఉన్న సమయంలో 2010, 2011 టోర్నమెంట్‌లను గెలిచిన జట్టులో సభ్యుడిగా ఉన్నాడు.

## జననం
జోగిందర్ శర్మ 1983, అక్టోబరు 23న హర్యానాలోని రోహ్‌తక్ లో జన్మించాడు.

## ఆట శైలి
బౌలింగ్ ఆల్ రౌండర్ గా, కుడిచేతి వాటం బ్యాట్స్‌మన్ గా, కుడిచేతి మీడియం-ఫాస్ట్ బౌలర్‌గా ఆడాడు. హర్యానా రాష్ట్ర క్రికెట్ కు కెప్టెన్‌గా ఉన్నాడు.

## దేశీయ క్రికెట్
2002/03 రంజీ ట్రోఫీలో మధ్యప్రదేశ్‌ తో జరిగిన మ్యాచ్ లో హర్యానా తరపున ఫస్ట్-క్లాస్ క్రికెట్ లోకి అరంగేట్రం చేసాడు. 11/84 తీసుకునే ముందు 81 పరుగులు చేసి హర్యానాను 103 పరుగుల విజయానికి నడిపించాడు. అంతకుముందు సీజన్‌లో పరిమిత ఓవర్ డొమెస్టిక్ అరేనాలో అరంగేట్రం చేశాడు. తన తొలి సీజన్‌ను 17.41 వద్ద 24 వికెట్లు, 46.66 సగటుతో 280 పరుగులతో ముగించాడు. 2003/04 రంజీ సీజన్‌లో 68.51 సగటుతో 148 పరుగులు, 23.39 సగటుతో 23 వికెట్లతో దీనిని అనుసరించాడు. దులీప్ ట్రోఫీ కోసం నార్త్ జోన్ జట్టుకు ఎంపికయ్యాడు, విజయవంతమైన ప్రచారంలో వెస్ట్ జోన్‌తో జరిగిన మ్యాచ్‌లో 6/59 తీసుకున్నాడు.

బెంగుళూరులో జాతీయ జట్టుతో భారతదేశం ఎ కోసం జరిగిన మ్యాచ్‌లో శర్మ జాతీయ దృష్టిని ఆకర్షించడంతోపాటు,రాహుల్ ద్రవిడ్, వివిఎస్ లక్ష్మణ్,  యువరాజ్ సింగ్‌లను ఔట్ చేశాడు. ఇరానీ ట్రోఫీలో ముంబైని ఓడించిన రెస్ట్ ఆఫ్ ఇండియా జట్టుకు కూడా ఆడాడు.

## అంతర్జాతీయ క్రికెట్
2007లో దక్షిణాఫ్రికాలో జరిగిన వరల్డ్ ట్వంటీ20 లో తనకంటూ ఒక స్థానాన్ని సంపాదించుకున్నాడు. ఆస్ట్రేలియాతో జరిగిన సెమీ-ఫైనల్ ఆఖరి ఓవర్ బౌలింగ్ చేశాడు, మైఖేల్ హస్సీ ఎదుర్కొన్న ఆ ఓవర్ లో ఆస్ట్రేలియా విజయానికి 22 పరుగులు అవసరంకాగా, జోగిందర్ రెండు వికెట్లు పడగొట్టగా భారతదేశం 15 పరుగుల తేడాతో గెలిచింది.

## తరువాతి జీవితం
జోగిందర్ శర్మ చురుకైన క్రికెటర్‌గా ఉంటూనే 2007 అక్టోబరులో హర్యానా పోలీస్‌ శాఖలో చేరాడు. 2020 జూన్ నాటికి హర్యానా కురుక్షేత్ర జిల్లాలోని పెహోవాలో డిప్యూటీ సూపరింటెండెంట్ ఆఫ్ పోలీస్ గా పనిచేస్తున్నాడు. 2017 నుండి ప్రొఫెషనల్ క్రికెట్ ఆడని జోగిందర్ 2023 ఫిబ్రవరి 3న తన క్రికెట్ కెరీర్ నుండి రిటైర్ అయ్యాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1983 జననాలు
వర్గం:హర్యానా క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
అభిజిత్ కాలే

**అభిజిత్ వసంత్ కాలే**, మహారాష్ట్రకు చెందిన మాజీ భారత క్రికెట్ ఆటగాడు. కుడిచేతి బ్యాట్స్‌మన్, కుడిచేతి ఆఫ్‌బ్రేక్ బౌలర్ గా ఆడాడు. 93 ఫస్ట్ క్లాస్ మ్యాచ్ లు, ఒక అంతర్జాతీయ వన్డే మ్యాచ్ ఆడాడు.

## జననం
అభిజిత్ వసంత్ కాలే 1973, జూలై 4న మహారాష్ట్రలోని అహ్మద్‌నగర్ లో జన్మించాడు.

## క్రికెట్ రంగం
1992లో న్యూజిలాండ్‌పై భారత అండర్-19 లో తను అంతర్జాతీయ వన్డే క్రికెట్ లోకి ప్రవేశించాడు. ఫస్ట్ క్లాస్ క్రికెట్‌లో బొంబాయి క్రికెట్ జట్టులో స్థానాన్ని పదిలపరుచుకోకపోవడంతో మహారాష్ట్ర క్రికెట్ జట్టుకు మారాడు. అందుకోసం తొంభైల మధ్యలో ఆడాడు, ఇన్నింగ్స్‌కు సగటున 60 పరుగులు చేశాడు.

2003లో టివిఎస్ కప్‌లో ఢాకాలో బంగ్లాదేశ్‌తో తన ఏకైక అంతర్జాతీయ వన్డే మ్యాచ్ ఆడాడు.

2009లో ఇంగ్లాండ్‌లోని కెంట్‌లో జరిగిన ఒకే ఓవర్‌లో వరుసగా ఆరు సిక్సర్‌లతో సహా - లిండెన్ పార్క్ సిసి (ఒక ప్రముఖ ఇంగ్లీష్ క్లబ్, ఒక ప్రముఖ ఇంగ్లీష్ క్లబ్) కోసం ఆడుతున్నప్పుడు కాలే 39 పరుగులు చేశాడు. ఆ ఓవర్‌లో మూడు నో బాల్స్‌తో సహా తొమ్మిది బంతులు రావడం అతని విజయానికి దోహదపడింది. బౌలర్ డామియన్ గ్రాస్సెల్ వేసిన మొదటి బంతికి కాలే సింగిల్ స్కోర్ చేశాడు, ఆ తర్వాత బ్యాటింగ్ భాగస్వామి మైఖేల్ చోడ్‌స్టర్ బ్రౌన్‌తో సరిపెట్టాడు. ఆ తర్వాత అభిజిత్ ద్వారా రెండు - వరుసగా ఆరు సిక్సర్లు వచ్చాయి.

## మూలాలు

## బయటి లింకులు
* 

వర్గం:1973 జననాలు
వర్గం:జీవిస్తున్న ప్రజలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:మహారాష్ట్ర వ్యక్తులు
అమయ్ ఖురాసియా

**అమయ్ ఖురాసియా**, మధ్యప్రదేశ్ కు చెందిన మాజీ భారత క్రికెట్ ఆటగాడు. ఎడమచేతి వాటం బ్యాట్స్‌మన్‌గా, కుడిచేతి స్లో బౌలర్‌గా ఆడాడు.

## జననం
అమయ్ ఖురాసియా 1972, మే 18న మధ్యప్రదేశ్ లోని జబల్‌పూర్ లో జన్మించాడు.

## ఉద్యోగం
భారతదేశ క్రికెట్ లోకి అరంగేట్రం చేయడానికి ముందు సివిల్ సర్వీసెస్ పరీక్షలో ఉత్తీర్ణత సాధించాడు. ఇండియన్ కస్టమ్స్ & సెంట్రల్ ఎక్సైజ్ డిపార్ట్‌మెంట్‌లో ఇన్‌స్పెక్టర్ గా పనిచేస్తున్నాడు.

## క్రికెట్ రంగం
ఖురాసియా ఎడమచేతి వాటం బ్యాట్స్‌మన్. 1989/90 వరకు ఫస్ట్ క్లాస్ క్రికెట్ ఆడాడు. 1990–91 నుండి 2005–06 వరకు వరుసగా పదిహేడు సీజన్‌లను కలిగి ఉంది. 1999లో పెప్సీ కప్ ట్రై-నేషన్స్ టోర్నమెంట్‌లో పుణెలో శ్రీలంకపై 45 బంతుల్లో 57 పరుగులతో తన అంతర్జాతీయ వన్డేతో అరంగేట్రం చేసాడు. పాకిస్తాన్ కూడా పాల్గొన్నాడు. 1999లో తన 12 అంతర్జాతీయ వన్డేలలో 10 ఆడాడు.

1999 భారత ప్రపంచ కప్ జట్టులో చేరాడు. కానీ టోర్నమెంట్‌లో ఏ మ్యాచ్‌లోనూ ఆడే అవకాశం రాలేదు.

2001లో, ట్రై-సిరీస్‌లో శ్రీలంకతో మరో రెండు మ్యాచ్‌లు ఆడటం ద్వారా అంతర్జాతీయ వన్డేలలో మళ్ళీ వచ్చాడు. ఆ తరువాత మళ్ళీ భారత్ తరఫున ఆడలేదు.

## పదవీ విరమణ
అమయ్ ఖురాసియా 2007 ఏప్రిల్ 22న మధ్యప్రదేశ్ రంజీ జట్టు నుండి తొలగించబడిన తర్వాత ఫస్ట్ క్లాస్ క్రికెట్ నుండి రిటైర్మెంట్ ప్రకటించాడు. కోచింగ్ ద్వారా ఆటకు సేవలందిస్తానని విలేకరులతో అన్నాడు. మధ్యప్రదేశ్‌కు మూడు స్థాయి కోచ్ గా ఉన్నాడు.

## మూలాలు

వర్గం:జీవిస్తున్న ప్రజలు
వర్గం:1972 జననాలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:మధ్య ప్రదేశ్ క్రికెట్ క్రీడాకారులు
వర్గం:మధ్య ప్రదేశ్ వ్యక్తులు
వర్గం:మధ్య ప్రదేశ్ క్రీడాకారులు
దియా బసు

**దియా బసు** ఒక భారతీయ బెంగాలీ నటి. బెంగాలీ టెలివిజన్ సీరియల్స్‌లో పనిచేసేవారు. మోడల్‌గా కెరీర్ ప్రారంభించింది. జిబోన్ సాథీ అనే టెలివిజన్ ధారావాహికలో ప్రియమ్ పాత్రతో ఆమె పేరు తెచ్చుకుంది.

## ప్రస్తావనలు

## భాహ్య లంకెలు
* Diya Basu - Nettv4u

వర్గం:జీవిస్తున్న ప్రజలు
వర్గం:బెంగాలీ వ్యక్తులు
వర్గం:బెంగాలీ నటులు
వర్గం:పశ్చిమ బెంగాల్ వ్యక్తులు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జనన సంవత్సరం తప్పిపోయినవి
జాకబ్ మార్టిన్

**జాకబ్ జోసెఫ్ మార్టిన్**, గుజరాత్కు చెందిన భారతీయ క్రికెట్ ఆటగాడు. కుడిచేతి మిడిల్ ఆర్డర్ బ్యాట్స్‌మెన్. 21వ శతాబ్దం ప్రారంభంలో వన్ డే ఇంటర్నేషనల్ స్థాయిలో భారతదేశం తరపున 10సార్లు ఆడాడు. భారతీయ దేశవాళీ సర్క్యూట్‌లో బరోడా క్రికెట్ జట్టుకు కెప్టెన్‌గా ఉన్నాడు.

## జననం
జాకబ్ జోసెఫ్ మార్టిన్ 1972, మే 11న గుజరాత్ లోని వడోదరలో జన్మించాడు.

## దేశీయ క్రికెట్
మార్టిన్ 1991-92 సీజన్‌లో బరోడా తరపున రంజీ ట్రోఫీలో ఫస్ట్-క్లాస్ క్రికెట్ లోకి అరంగేట్రం చేశాడు. ఆ మ్యాచ్‌లో గుజరాత్‌పై ఒక ఇన్నింగ్స్‌లో 5 వికెట్లు పడగొట్టాడు. 50 పరుగులు చేశాడు. అయినప్పటికీ మార్టిన్ ఒక స్పెషలిస్ట్ బ్యాట్స్‌మన్ గా, అప్పుడప్పుడు పార్ట్-టైమ్ స్పిన్ బౌలర్‌గా రాణించాడు. ఈ రోజు వరకు అరంగేట్రం చేసిన 5 వికెట్లతోసహా మొత్తం 9 ఫస్ట్-క్లాస్ వికెట్లను తీశాడు.

అతను రైల్వేస్ కోసం ఆడిన 2002-03 సీజన్ లో మినహా అతని కెరీర్ మొత్తంలో బరోడా తరపున ఆడాడు. 2000-01 సీజన్ నుండి రెగ్యులర్ ప్రాతిపదికన బరోడాకు నాయకత్వం వహించాడు. 2000-01లో రంజీ ట్రోఫీని గెలుచుకున్నాడు. ఆ తరువాతి సీజన్‌లో రన్నరప్‌గా నిలిచాడు.

1998-99లో మార్టిన్ అత్యంత ఉత్తమమైన సీజన్ లో రంజీ ట్రోఫీలో బరోడా తరపున 5 సెంచరీలతోసహా 103.70 సగటుతో 1037 పరుగులు చేశాడు. ఇది అతన్ని రంజీ ట్రోఫీ సీజన్‌లో 1000 కంటే ఎక్కువ పరుగులు చేసిన ఆరవ ఆటగాడిగా నిలిపింది, తను భారత జాతీయ క్రికెట్ జట్టుకు ఎంపికయ్యేందుకు సహాయపడింది.
## అంతర్జాతీయ క్రికెట్
1999 సెప్టెంబరులో వెస్టిండీస్ క్రికెట్ జట్టు మ్యచ్ తో తన అంతర్జాతీయ వన్డేలోకి అరంగేట్రం చేసాడు. 2000 జనవరిలో ఆస్ట్రేలియా జాతీయ క్రికెట్ జట్టు, పాకిస్తాన్ జాతీయ క్రికెట్ జట్టుతో ఆస్ట్రేలియాలో జరిగిన ముక్కోణపు అంతర్జాతీయ వన్డే సిరీస్‌లో కూడా ఆడాడు. అయినప్పటికీ, తన దేశీయ ఫామ్‌ను కొనసాగించలేకపోయాడు. 2001 తర్వాత భారతదేశం కోసం మళ్ళీ ఆడలేదు.

## తరువాతి జీవితం
2016-17 రంజీ ట్రోఫీ సీజన్‌కు బరోడా క్రికెట్ జట్టుకు ప్రధాన కోచ్‌గా ఎంపికయ్యాడు.

2011లో మానవ అక్రమ రవాణా కేసు (2003)లో ఢిల్లీలో అరెస్టయ్యాడు.

2018 డిసెంబరులో రోడ్డు ప్రమాదం జరిగింది. లైఫ్ సపోర్ట్‌లో బతికాడు.

పదవీ విరమణ పొందిన మార్టిన్ గుజరాత్‌లో లాండ్రీ, డ్రై-క్లీనింగ్ బ్రాండ్ యూక్లీన్ అవుట్‌లెట్‌లను నడుపుతున్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1972 జననాలు
వర్గం:వికెట్ కీపర్లు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:గుజరాత్ వ్యక్తులు
వర్గం:గుజరాత్ క్రీడాకారులు
వర్గం:గుజరాత్ క్రికెట్ క్రీడాకారులు
పల్లవి సుభాష్

**పల్లవి సుభాష్ షిర్కే** (జననం 1984 జూన్ 9) మోడల్‌గా మారిన భారతీయ నటి, ఆమె మరాఠీ నాటకాలు, సినిమాలు, టీవీ షోలలో తన వృత్తిని ప్రారంభించింది. తరువాత హిందీ టీవీ షోలలో చేసింది. ఆమె వివిధ తెలుగు, కన్నడ, మరాఠీ, సింహళ చిత్రాలలో పనిచేసింది. ఆమె టెలివిజన్ ధారావాహిక చక్రవర్తిన్ అశోక సామ్రాట్, ధర్మ పాత్రలో నటించింది. బింబా దేవి అలియాస్ యశోధర (2018) చిత్రంలో ప్రిన్స్ సిద్ధార్థ భార్య యశోధర పాత్రతో ఆమె ప్రసిద్ధి చెందింది.

## ఫిల్మోగ్రఫీ

### టెలివిజన్

### సినిమాలు

### టెలివిజన్ ప్రకటనలు

## అవార్డులు, నామినేషన్లు

## మూలాలు
వర్గం:1984 జననాలు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:మరాఠీ సినిమా నటీమణులు
వర్గం:భారతీయ టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:హిందీ టెలివిజన్ నటీమణులు
వర్గం:మరాఠీ ప్రజలు
వర్గం:భారతీయ టెలివిజన్ వ్యాఖ్యాతలు
వర్గం:మరాఠీ టెలివిజన్‌ నటీమణులు
వర్గం:మలయాళ టెలివిజన్‌ నటీమణులు
ములుకనూర్ ప్రజా గ్రంథాలయం కథల పోటీలు - 2021

2019 నుంచి ములుకనూర్ ప్రజా గ్రంథాలయం, నమస్తే తెలంగాణ సంయుక్తంగా నిర్వహిస్తున్న వార్షిక కథల పోటీల్లో మూడవది. 64 కథలు బహుమతులకు ఎంపికైనాయి. ఈ పోటీకి పెద్దింటి అశోక్ కుమార్, గింజల మధుసూదన్ రెడ్డి, దేవారాజు విష్ణు వర్ధన్ రాజు, కొమఱ్ఱాజు అనంత కుమర్, కోడూరి విజయ కుమార్, గోగు శ్యామల మొదలైనవారు న్యాయ నిర్ణేతలుగా వ్యవహరించారు.

## విజేతల జాబితా

## మూలాలు

వర్గం:కథా సంకలనాలు
వర్గం:పోటీలు
జ్ఞానేంద్ర పాండే

**జ్ఞానేంద్ర కేదార్‌నాథ్ పాండే**, ఉత్తర ప్రదేశ్కు చెందిన మాజీ భారత క్రికెట్ ఆటగాడు. ఎడమచేతి వాటం బ్యాట్స్‌మన్, స్లో లెఫ్ట్ ఆర్మ్ బౌలర్.

## జననం
జ్ఞానేంద్ర కేదార్‌నాథ్ పాండే 1972, ఆగస్టు 12న ఉత్తర ప్రదేశ్ లోని లక్నోలో జన్మించాడు.

## క్రికెట్ రంగం
పాండే 1998–99లో పెప్సీ కప్‌లో అరంగేట్రం చేశాడు. ఉత్తరప్రదేశ్ రంజీ ట్రోఫీ జట్టుకు నిలకడగా ఆడి, 1996-97లో తనదైన ముద్ర వేశాడు. అక్కడ రెండు వరుస సీజన్లలో 400 కంటే ఎక్కువ పరుగులు చేయడంతో గుర్తింపు పొందాడు.

పాండే 2006లో ఫస్ట్-క్లాస్ క్రికెట్ నుండి రిటైరయ్యాడు. 2016లో క్రికెట్‌లో అతను చేసిన కృషికి గాను షహీద్ శోధ సంస్థాన్‌చే మతి రతన్ సమ్మాన్‌ను అందుకున్నాడు.

## మూలాలు

## బయటి లింకులు
* 

వర్గం:1972 జననాలు
వర్గం:జీవిస్తున్న ప్రజలు
వర్గం:ఉత్తర ప్రదేశ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ వ్యక్తులు
ఆవిష్కార్ సాల్వి

**ఆవిష్కర్ మాధవ్ సాల్వి** మహారాష్ట్రకు చెందిన భారతీయ క్రికెట్ ఆటగాడు. కుడిచేతి మీడియం-పేస్ బౌలర్ గా, కుడిచేతి వాటం బ్యాట్స్‌మన్ గా రాణించాడు. ఫస్ట్ క్లాస్ క్రికెట్‌లో ముంబై తరపున ఆడాడు. 2013లో ముంబై తరపున అతని చివరి మ్యాచ్ ఆడాడు. ఐపీఎల్‌లో ఢిల్లీ డేర్‌డెవిల్స్ తరపున ప్రాతినిధ్యం వహించాడు.

## జననం
ఆవిష్కర్ మాధవ్ సాల్వి 1981, అక్టోబరు 20న మహారాష్ట్రలోని ముంబైలో జన్మించాడు.

## క్రికెట్ రంగం
తన రిటైర్మెంట్ తర్వాత 2018లో పుదుచ్చేరి ప్రధాన కోచ్‌గా తన కోచింగ్ కెరీర్‌ను ప్రారంభించాడు. తన ఆధ్వర్యంలో జట్టు విజయాల కారణంగా అతను 2020లో పుదుచ్చేరి క్రికెట్ జట్టుకు ప్రధాన కోచ్‌గా తిరిగి నియమించబడ్డాడు. సాల్వి ప్రస్తుతం అసైన్‌మెంట్ ప్రాతిపదికన ఒమన్‌కు ఫాస్ట్ బౌలింగ్ కోచ్‌గా ఉన్నాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1981 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:ముంబై వ్యక్తులు
వర్గం:మహారాష్ట్ర వ్యక్తులు
అజ్మీర్ సౌత్ శాసనసభ నియోజకవర్గం

**అజ్మీర్ సౌత్ శాసనసభ నియోజకవర్గం** రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం అజ్మీర్ జిల్లా, అజ్మీర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:రాజస్థాన్ శాసనసభ నియోజకవర్గాలు
ముంబై క్రికెట్ అసోసియేషన్

**ముంబై క్రికెట్ అసోసియేషన్** (గతంలో బాంబే క్రికెట్ అసోసియేషన్ ) అనేది ముంబై, థానే, పాల్ఘర్ జిల్లా, నవీ ముంబై వంటి పరిసర ప్రాంతాలలో క్రికెట్‌కు పాలకమండలి . దీని ప్రధాన కార్యాలయం ముంబైలోని చర్చ్‌గేట్‌లోని క్రికెట్ సెంటర్‌లో ఉంది.ఇది ముంబై క్రికెట్ జట్టును నియంత్రిస్తుంది ఇంకా ముంబై జిల్లాలో క్రికెట్ టోర్నమెంట్‌లను నిర్వహిస్తుంది. ఈ క్రికెట్ అసోసియేషన్ అధికార పరిధి పశ్చిమ శివారులోని దహను వరకు, సెంట్రల్ శివారులోని బద్లాపూర్, నవీ ముంబై నుండి ఖర్ఘర్ వరకు ఉన్న ప్రాంతం. ముంబై క్రికెట్ అసోసియేషన్ కు భారత క్రికెట్ కంట్రోల్ బోర్డ్‌లో శాశ్వత సభ్యత్వం ఉంది.350 సభ్యుల క్లబ్‌లతో కూడిన జనరల్ బాడీ ద్వారా ప్రతి రెండు సంవత్సరాలకు ఒకసారి ఎన్నుకోబడే మేనేజింగ్ కమిటీ ద్వారా అసోసియేషన్ వ్యవహారాలు నిర్వహించబడతాయి. అసోసియేషన్‌లో వ్యక్తిగత సభ్యులు లేరు.ముంబై క్రికెట్ అసోసియేషన్ 1934 నుండి BCCI నిర్వహించే జాతీయ ఛాంపియన్‌షిప్ అయిన రంజీ ట్రోఫీ ఛాంపియన్‌షిప్‌లో ఆధిపత్యం చెలాయించింది. ముంబై క్రికెట్ అసోసియేషన్ రంజీ ట్రోఫీని 41 సార్లు గెలుచుకుంది, ఐదు సందర్భాలలో రన్నరప్‌గా నిలిచింది, వరుసగా 15 సంవత్సరాలు రంజీ ట్రోఫీని గెలుచుకుంది.2023 ఐసిసి పురుషుల క్రికెట్ ప్రపంచ కప్‌కు సన్నాహకంగా వాంఖడే స్టేడియం పునరాభివృద్ధిని చేపట్టింది. శివారు ప్రాంతాల్లో కొత్త మౌలిక సదుపాయాలను నిర్మించే పనిని చేపట్టింది.

## ముంబై క్రికెట్ అసోసియేషన్ క్లబ్ లు

## వ్యక్తులు

* హోర్మాస్జీ కంగా  1930–31, 1934–35 మధ్య బాంబే క్రికెట్ అసోసియేషన్ అధ్యక్షుడిగా ఉన్నాడు.
* ఎం.వి. చంద్‌గడ్కర్ 1962–63, 1978–79 మధ్య బాంబే క్రికెట్ అసోసియేషన్‌కు జాయింట్ సెక్రటరీగా, మరుసటి సంవత్సరం ఉపాధ్యక్షుడిగా పనిచేశాడు.
* ఎస్.కె. వాంఖడే 1963-64 నుండి 1988 వరకు బాంబే క్రికెట్ అసోసియేషన్‌కు నాయకత్వం వహించాడు.

## మూలాలు



## వెలుపలి లంకెలు

వర్గం:క్రికెట్ పాలక సంస్థలు
వర్గం:భారతదేశం లోని క్రికెట్ పాలక సంస్థలు
ఆర్.పి.సింగ్ (జననం 1965)

**రుద్ర ప్రతాప్ సింగ్**, ఉత్తరప్రదేశ్కు చెందిన భారతీయ మాజీ క్రికెటర్. ఇతను 59 ఫస్ట్-క్లాస్ మ్యాచ్‌లు, 1982-1996 మధ్యకాలంలో ఉత్తరప్రదేశ్, ఇంగ్లీష్ కౌంటీ జట్ల తరపున ఆడాడు. ఎడమచేతి మీడియం పేస్ బౌలర్, కుడిచేతి వాటం బ్యాట్స్‌మన్గా భారతదేశానికి ప్రాతినిధ్యం వహించిన రెండు వన్డే అంతర్జాతీయ మ్యాచ్‌లు, రెండూ 1986లో ఆస్ట్రేలియాతో జరిగిన మ్యాచ్ లో ఏకైక అంతర్జాతీయ స్కాల్ప్ అయిన డీన్ జోన్స్ వికెట్‌ను తీశాడు.

## జననం
రుద్ర ప్రతాప్ సింగ్ 1965, జనవరి 6న ఉత్తర ప్రదేశ్ లోని లక్నోలో జన్మించాడు.

## క్రికెట్ రంగం
1990ల చివరలో ఇంగ్లాండ్‌కు వెళ్ళి లంకేషైర్ కౌంటీ క్లబ్, ఈబిసీతో కోచింగ్ అసైన్‌మెంట్‌లను స్వీకరించాడు.

సింగ్ కుమారుడు హ్యారీ సింగ్, ఓపెనింగ్ బ్యాట్స్‌మన్ గా రాణిస్తున్నాడు. శ్రీలంక అండర్-19తో ఆడేందుకు 2022 ఇంగ్లాండ్ అండర్-19 జట్టుకు ఎంపికయ్యాడు.

## ఇవి కూడా చూడండి
* ఆనంద్ స్వరూప్ ఆర్య

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1965 జననాలు
వర్గం:ఉత్తర ప్రదేశ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:ఉత్తర ప్రదేశ్ క్రీడాకారులు
వర్గం:ఉత్తర ప్రదేశ్ వ్యక్తులు
చందర్‌కాంత కౌల్

**చందర్‌కాంత కౌల్** (చందర్‌కాంత అహీర్; జననం: 1971 జనవరి 21) కుడిచేతి వాటం బ్యాటర్‌గా ఆడిన ఒక భారతీయ మాజీ క్రికెట్ క్రీడాకారిణి.ఆమె 1993 2000 మధ్య భారతదేశంతరపున 5 టెస్ట్ ఆటలు, 31 ఒక రోజు అంతర్జాతీయ ఆటలలో ఆడింది. ఒక టెస్ట్, 4 ఒ డి లకు ఆట నాయకురాలిగా వ్యవహరించింది. ఆమె 2001లో, 2007, 2008 మధ్య మిడిల్‌సెక్స్ తరపున దేశవాళీ క్రికెట్ ఆడింది 

## మూలాలు

## బాహ్య లింకులు

వర్గం:పంజాబ్ క్రీడాకారిణులు
వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1971 జననాలు
మలేర్‌కోట్ల జిల్లా

**మలేర్‌కోట్ల జిల్లా** భారతదేశం, పంజాబ్ రాష్ట్రంలోని ఒక జిల్లా. మలేర్‌కోట్ల పట్టణం ఈ జిల్లా ముఖ్యపట్టణం ఇది సంగ్రూర్ జిల్లాను విభజించగా 2021 జూన్ 02న పంజాబ్‌లో 23వ జిల్లాగా అవతరించింది.మలేర్‌కోట్ల జిల్లాను పరిపాలనా సౌలభ్యం కోసం మలేర్‌కోట్ల, అమర్‌ఘర్, అహ్మద్‌ఘర్ అనే మూడు ఉపవిభాగాలుగా విభజించబడింది: 

## చరిత్ర
మలేర్‌కోట్ల ప్రాంతం సా.శ. 1454 నుండి 1948 ఆగస్టు 20 వరకు పాటియాలా, తూర్పు పంజాబ్ రాష్ట్ర సమాఖ్యలో భాగమయ్యే వరకు మలేర్‌కోట్ల రాష్ట్రం రాచరిక రాష్ట్రంగా ఉంది. ఇది 1956లో పంజాబ్‌లో విలీనమై, సంగ్రూర్ జిల్లాలో భాగమైంది.

## పరిపాలన
మలేర్‌కోట్ల జిల్లా ఉత్తర భారతదేశంలోని పంజాబ్ రాష్ట్రంలో ఉంది. ఇది భారతదేశంలోని పంజాబ్ రాష్ట్రంలో 23వ జిల్లాగా ఏర్పడింది.  ఈ జిల్లా 14 మే, 2021న సంగ్రూర్ జిల్లా నుండి వేరు చేయబడింది.  మలేర్‌కోట్ల, అహ్మద్‌ఘర్ ఉపవిభాగాలు, అమర్‌ఘర్ ఉప - తహసీల్‌లో భాగంగా ఉన్నాయి. 

## గణాంకాలు
2011 భారత జనాభా లెక్కల ప్రకారం మలేర్‌కోట్ల జిల్లాలో 4,29,754 మంది జనాభాను కలిగిఉంది.  దీని వైశాల్యం 684 చ.కి.మీ. ఇది 3 రెవెన్యూ డివిజన్లు,పురపాలక సంఘాలు,కమ్యూనిటి డెవలప్మెంట్ బ్లాక్‌లను కలిగి ఉంది. జిల్లా పరిధిలో 175 గ్రామ పంచాయతీలు,  192 గ్రామాలు ఉన్నాయి. 40.50% మంది జనాభా పట్టణ ప్రాంతాల్లో నివసిస్తున్నారు. జనాభాలో షెడ్యూల్డ్ కులాలు 93,047 (21.65%) మంది ఉన్నారు. 

పట్టణ మొత్తం జనాభాలో  సిక్కు మతం జనాభా ఎక్కువమందితో మొదటి స్థానంలో ఉంది. ప్రధానంగా వీరిలో ఎక్కువ గ్రామీణ ప్రాంతాలలో నివసించేవారు అత్యధిక ప్రజలు. పంజాబ్‌లోని మిగిలిన ప్రాంతాల మాదిరిగా కాకుండా, విభజన సమయంలో మలేర్‌కోట్ల ముస్లింలు పాకిస్తాన్‌కు వెళ్లలేదు. మలేర్‌కోట్లలో ఇప్పటికీ గణనీయమైన మైనారిటీ ముస్లింలు ఉన్నారు.  పట్టణ ప్రాంతాల్లో హిందువులు మూడవ అతిపెద్ద సమాజంగా ఉంది.  2011 జనాభా లెక్కల ప్రకారం, జనాభాలో 96.69% మంది పంజాబీ, 3.21% మంది ఉర్దూ వారి మొదటి భాషగా మాట్లాడతారు. 

## రాజకీయం
మలేర్‌కోట్ల జిల్లా మలేర్‌కోట్ల శాసనసభ నియోజకవర్గంలో భాగంగా ఉంది. ఆమ్ ఆద్మీ పార్టీకి చెందిన మహ్మద్ జమీల్ ఉర్ రెహ్మాన్  2022 నుండి శాసనసభ సభ్యుడుగా కొనసాగుచున్నాడు. 

మలేర్‌కోట్ల జిల్లా సంగ్రూర్ లోక్‌సభ నియోజకవర్గంలో భాగంగా ఉంది. సంగ్రూర్ లోక్‌సభ నియోజకవర్గానికి  2022 జూన్ 23న ఉపఎన్నిక జరిగింది. ఆఎన్నికలో సిమ్రంజిత్ సింగ్ మాన్ లోక్‌సభ సభ్యుడుగా ఎంపికయ్యాడు. 

## చిత్రమాలిక

### మలేర్‌కోట్ల స్మారక చిహ్నాలు, ఆకర్షణలు

దస్త్రం:Gurudwara Sahib Haaw Da Naara, Malerkotla 3.jpg|గురుద్వారా సాహిబ్ హావ్ ద నారా
దస్త్రం:Mubarak Manzil Palace, Malerkotla 01.jpg|ముబారక్ మంజిల్ ప్యాలెస్
దస్త్రం:Qila, Malerkotla 07.jpg|మలేర్‌కోట్ల కోట
దస్త్రం:Railways Station, Malerkotla 5.jpg|మలేర్‌కోట్ల రైల్వే స్ఠేషన్
దస్త్రం:Eidgah, Malerkotla 2.jpg|మలేర్‌కోట్ల ఈద్గా
దస్త్రం:GovtCollege.jpg|ప్రభుత్వ కళాశాల


## ఇది కూడా చూడు

* మలేర్‌కోట్ల రాష్ట్రం

## మూలాలు

వర్గం:పంజాబ్ జిల్లాలు

## వెలుపలి లంకెలు
జై ప్రకాష్ యాదవ్

**జై ప్రకాష్ యాదవ్**, మధ్యప్రదేశ్ కు చెందిన భారతీయ క్రికెట్ ఆటగాడు. కుడిచేతి వాటం బ్యాట్స్‌మన్, కుడిచేతి మీడియం-పేస్ బౌలర్. 2002 ఐసీసీ ఛాంపియన్స్ ట్రోఫీలో ఉమ్మడి విజేతలలో ఒకటైన భారత జట్టులో యాదవ్ సభ్యుడిగా ఉన్నాడు. ఆ టైటిల్‌ను శ్రీలంకతో పంచుకున్నారు.

## జననం
జై ప్రకాష్ యాదవ్ 1974, ఆగస్టు 7న మధ్యప్రదేశ్ లోని భోపాల్ లో జన్మించాడు.

## క్రికెట్ రంగం
2002 నవంబరు 6న వెస్టిండీస్ తో జరిగిన మ్యాచ్ తో అంతర్జాతీయ వన్డేలోకి అడుగుపెట్టాడు. 12 మ్యాచ్ లు ఆడి 81 పరుగులు చేశాడు. అందులో 69 అత్యుత్తమ స్కోర్ సాధించడంతోపాటు 6 వికెట్లు తీశాడు. 2005 నవంబరు 5 - శ్రీలంక తో  జరిగిన మ్యాచ్ లో చివరిసారిగా ఆడాడు.

ఫస్ట్-క్లాస్ క్రికెట్ లో 130 మ్యాచ్ లు ఆడి 7,334 పరుగులు చేశాడు. 265 అత్యుత్తమ స్కోర్ తో 13 సెంచరీలు, 36 అర్థ సెంచరీలు చేశాడు. 296 వికెట్లు తీశాడు.

లిస్ట్ ఎ క్రికెట్ లో 134 మ్యాచ్ లు ఆడి 3,620 పరుగులు చేశాడు. 128 అత్యుత్తమ స్కోర్ తో 4 సెంచరీలు, 23 అర్థ సెంచరీలు చేశాడు. 135 వికెట్లు తీశాడు.

టీ20 క్రికెట్ లో 12 మ్యాచ్ లు ఆడి 107 పరుగులు చేశాడు. 33 అత్యుత్తమ స్కోర్ చేశాడు. 12 వికెట్లు తీశాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1974 జననాలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:మధ్య ప్రదేశ్ క్రికెట్ క్రీడాకారులు
వర్గం:మధ్య ప్రదేశ్ వ్యక్తులు
వర్గం:మధ్య ప్రదేశ్ క్రీడాకారులు
టెస్ట్ క్రికెట్ మైదానాల జాబితా

thumb|240x240px| లండన్‌లోని లార్డ్స్ లో ఏ ఇతర క్రికెట్ గ్రౌండ్ కంటే కూడా ఎక్కువ టెస్టు మ్యాచ్‌లు జరిగాయి
1877 మార్చిలో మెల్‌బోర్న్‌లో ఆస్ట్రేలియా, ఇంగ్లండ్‌ల మధ్య అధికారికంగా గుర్తింపు పొందిన మొదటి టెస్టు మ్యాచ్ జరిగినప్పటి నుండి ప్రపంచవ్యాప్తంగా ఇప్పటి వరకు నూట ఇరవై ఒక్క మైదానాల్లో టెస్టు క్రికెట్ ఆడారు. ఆయా మైదానాల్లో టెస్టు క్రికెట్‌ మొదట ఆడిన తేదీ వారీగా ఈ మైదానాల జాబితాను కింద చూడవచ్చు. ఈ జాబితాలో వరల్డ్ సిరీస్ క్రికెట్ వేదికలను చేర్చలేదు.

2009 జూలై 8 న, కార్డిఫ్‌లోని సోఫియా గార్డెన్స్ 100 వ టెస్టు వేదిక అయింది. 2019 నవంబరులో ఆఫ్ఘనిస్తాన్, వెస్టిండీస్ మధ్య జరిగిన మ్యాచ్‌తో భారతదేశంలోని ఎకానా క్రికెట్ స్టేడియం అత్యంత తాజా వేదికగా (121వది) నిలిచింది.

## టెస్టు క్రికెట్ మైదానాల జాబితా
చివరిగా 2023 జూలై 16 న నవీకరించబడింది (2511 వ టెస్టుతో) :

 – 22 Tests from 1896 to 1939; not used for first-class cricket since 1946; redeveloped as Johannesburg Railway Station.

 – Staged only one Test; not used for cricket since 1973; home ground of Sheffield United F.C.

 – 1910 నుండి 1921 వరకు 4 టెస్టులు; 1922 నుండి ఫస్ట్-క్లాస్ క్రికెట్ కోసం ఉపయోగించలేదు; కూల్చివేసారు.

 – Staged two Tests, one in 1928 and the other in 1931; not used for first-class cricket since 1931.

 – 6 Tests from 1948 to 1954; not used for first-class cricket since 1956; now used only for rugby union.

 – మొదటగా 1955 జనవరి 1 న పాకిస్తాన్, 2000 నవంబరు 10న బంగ్లాదేశ్ మొదటగా వాడాయి. పాకిస్తాన్ 8 టెస్టులు, బంగ్లాదేశ్ 9 టెస్టులూ ఆడాయి. 2005 మార్చి నుండి ఫుట్‌బాల్ కోసం మాత్రమే ఉపయోగిస్తున్నారు.

 – Staged only one Test in 1992; subsequent Tests in Bulawayo played at the Queens Sports Club.

 – Hosted the first Day-Night Test match on 27 November 2015.

## దేశం వారీగా మైదానాలు
2023 జూలై 16 వరకు దేశం వారీగా మైదానాల సంఖ్య (2511 వ టెస్టు వరకు) :

## ఇవి కూడా చూడండి

* అంతర్జాతీయ వన్డే క్రికెట్ మైదానాల జాబితా
* ట్వంటీ20 అంతర్జాతీయ క్రికెట్ మైదానాల జాబితా
* మహిళల టెస్ట్ క్రికెట్ మైదానాల జాబితా
* సామర్థ్యం ఆధారంగా క్రికెట్ మైదానాల జాబితా

## మూలాలు



వర్గం:క్రికెట్ మైదానాలు